paragraph_text: Kada se Europsko automobilističko prvenstvo, koje se nije vozilo 1933. i 1934., ponovo pokrenulo 1935., Caraccioline ozlijede su donekle bile zacijelile, kao i kriza Mercedes-Benza za čiju je momčad Caracciola vozio. Nijemac je pobijedio na četiri od sedam utrka te sezone, te dominantno osvojio prvi naslov prvaka ispred momčadskih kolega Luigija Fagiolija i Manfreda von Brauchitscha.<ref> AIACR European Championship 1935 standings Driver Database. Pristupljeno 16. srpnja 2021. Iako je 1936. otvorio pobjedom na Velikoj nagradi Monaka, Mercedes se te sezone nije mogao nositi s Auto Unionom i Berndom Rosemeyerom, te je Caracciola sezonu završio tek na šestom mjestu konačnog poretka vozača.<ref> AIACR European Championship 1936 standings Driver Database. Pristupljeno 16. srpnja 2021. No već 1937. ponovo dominantno osvaja drugi naslov prvaka pobijedivši na tri (Njemačka, Švicarska, Italija) od četiri utrke te sezone.<ref> AIACR European Championship 1937 standings Driver Database. Pristupljeno 16. srpnja 2021. Sljedeće 1938. ostvaruje samo jednu pobjedu na Bremgartenu, no to ga ne sprječava do osvoji treći naslov prvaka.<ref> AIACR European Championship 1938 standings Driver Database. Pristupljeno 16. srpnja 2021. Posljednje 1939. upisao je pobjedu na Nürburgringu, no sezone je nakon četiri odvožene utrke prekinuta zbog izbijanja Drugog svjetskog rata. Caracciola se u trenutnu prekida sezone nalazio na trećem mjestu ukupnog poretka vozača iza Hermanna Paula Müllera i Hermanna Langa.<ref> AIACR European Championship 1939 standings Driver Database. Pristupljeno 16. srpnja 2021.